กฎกระทรวงกำหนดเกณฑ์ในการยุติการพิจารณาตอบโต้การทุ่มตลาดและการอุดหนุนพ.ศ. ๒๕๔๕[๑] อาศัยอำนาจตามความในมาตรา ๕ วรรคสอง มาตรา ๖ มาตรา ๒๘ และมาตรา๗๐ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ รัฐมนตรีว่าการกระทรวงพาณิชย์ ออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวงฉบับที่ ๕ (พ.ศ. ๒๕๔๓) ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ข้อ ๒ เมื่อเป็นที่พอใจของคณะกรรมการว่าไม่มีหลักฐานเพียงพอว่ามีการทุ่มตลาดหรือมีความเสียหายที่เป็นเหตุเพียงพอให้ดำเนินการต่อไปให้ยกคำร้องให้มีการไต่สวนการทุ่มตลาด และยุติการไต่สวนการทุ่มตลาดโดยพลันในกรณีที่คณะกรรมการชี้ว่าส่วนเหลื่อมของการทุ่มตลาดอยู่ในเกณฑ์ขั้นต่ำหรือปริมาณสินค้านำเข้าที่ทุ่มตลาดทั้งที่เป็นจริงหรืออาจจะเกิดขึ้น หรือว่าความเสียหายมีเพียงเล็กน้อยให้ยุติการไต่สวนในทันทีส่วนเหลื่อมของการทุ่มตลาดให้ถือว่าอยู่ในเกณฑ์ขั้นต่ำหากส่วนเหลื่อมนั้นน้อยกว่าร้อยละสองของราคาส่งออกปริมาณของสินค้านำเข้าที่ทุ่มตลาดโดยทั่วไปให้ถือว่ามีเพียงเล็กน้อยหากปริมาณของสินค้านำเข้าที่ทุ่มตลาดจากประเทศที่ถูกไต่สวนแต่ละประเทศน้อยกว่าร้อยละสามของสินค้านำเข้าชนิดเดียวกันในประเทศเว้นแต่ปริมาณการนำเข้าสินค้าที่ทุ่มตลาดจากแต่ละประเทศดังกล่าวรวมกันแล้วเกินกว่าร้อยละเจ็ดของปริมาณการนำเข้าทั้งหมดของสินค้าชนิดเดียวกันในประเทศข้อ ๓ เมื่อเป็นที่พอใจของคณะกรรมการว่าไม่มีหลักฐานเพียงพอว่ามีการอุดหนุนหรือความเสียหายที่เป็นเหตุเพียงพอให้ดำเนินการต่อไปให้ยกคำร้องให้มีการไต่สวนการอุดหนุน และยุติการไต่สวนการอุดหนุนโดยพลันในกรณีที่คณะกรรมการชี้ว่าการอุดหนุนที่ได้รับอยู่ในเกณฑ์ขั้นต่ำหรือปริมาณสินค้านำเข้าที่ได้รับการอุดหนุนทั้งที่เป็นจริงหรืออาจจะเกิดขึ้น หรือความเสียหายมีเพียงเล็กน้อยให้ยุติการไต่สวนในทันทีการอุดหนุนที่ได้รับให้ถือว่าอยู่ในเกณฑ์ขั้นต่ำ หากมีน้อยกว่าร้อยละหนึ่งของมูลค่าสินค้าหรือไม่เกินร้อยละสองของมูลค่าสินค้าต่อหน่วยสำหรับสินค้าที่มีแหล่งกำเนิดจากประเทศกำลังพัฒนาที่เป็นสมาชิกองค์การการค้าโลก หรือไม่เกินร้อยละสามของมูลค่าสินค้าต่อหน่วยสำหรับสินค้าที่มีแหล่งกำเนิดจากประเทศกำลังพัฒนาที่เป็นสมาชิกองค์การการค้าโลกซึ่งดำเนินการตามเงื่อนไขของความตกลงองค์การการค้าโลกในการยกเลิกการอุดหนุนการส่งออกก่อนพ.ศ. ๒๕๔๖ หรือสินค้าที่มีแหล่งกำเนิดจากประเทศกำลังพัฒนาน้อยที่สุดที่เป็นสมาชิกองค์การการค้าโลกทั้งนี้ อัตราไม่เกินร้อยละสามให้มีผลใช้ถึงวันที่๓๑ ธันวาคม พ.ศ. ๒๕๔๕ เท่านั้นปริมาณของสินค้านำเข้าที่ได้รับการอุดหนุนที่มีแหล่งกำเนิดจากประเทศกำลังพัฒนาที่เป็นสมาชิกองค์การการค้าโลกถือว่ามีเพียงเล็กน้อยหากปริมาณของสินค้านำเข้าที่ได้รับการอุดหนุนจากแต่ละประเทศน้อยกว่าร้อยละสี่ของปริมาณการนำเข้าทั้งหมดของสินค้าชนิดเดียวกันเว้นแต่ปริมาณของสินค้านำเข้าที่ได้รับการอุดหนุนจากแต่ละประเทศดังกล่าวรวมกันแล้วเกินร้อยละเก้าของปริมาณการนำเข้าทั้งหมดของสินค้านั้นข้อ ๔ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปให้ไว้ ณ วันที่ ๓๑ ตุลาคม พ.ศ. ๒๕๔๕อดิศัย โพธารามิกรัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงฉบับที่ ๕ (พ.ศ. ๒๕๔๓) ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ กำหนดเกณฑ์ของส่วนเหลื่อมการทุ่มตลาดประโยชน์ที่ได้รับจากการอุดหนุน ปริมาณการนำเข้าสินค้าทุ่มตลาดและปริมาณการนำเข้าสินค้าที่ได้รับการอุดหนุนที่ใช้ในการยุติการพิจารณาตอบโต้การทุ่มตลาดและการอุดหนุนยังไม่เป็นไปในแนวทางเดียวกับความตกลงว่าด้วยการตอบโต้การทุ่มตลาดและการอุดหนุนภายใต้องค์การการค้าโลกซึ่งประเทศไทยเป็นภาคีจึงจำเป็นต้องออกกฎกระทรวงนี้วิภา/ผู้จัดทำ๑ กันยายน๒๕๕๔สายสัมพันธ์/ปรับปรุง๒๐ ตุลาคม๒๕๖๓ภิรมย์พร/ตรวจ๔ธันวาคม ๒๕๖๓[๑] ราชกิจจานุเบกษาเล่ม ๑๑๙/ตอนที่ ๑๑๒ ก/หน้า ๑๑/๑๑ พฤศจิกายน ๒๕๔๕